Jun 18,2015
100 కోట్లకు.. హలో.. హలో
     న్యూఢిల్లీ : భారత్‌లో మొత్తం టెలికం వినియోగదారుల సంఖ్య 100 కోట్లకు చేరువలో ఉంది. ఈ ఏడాది ఏప్రిల్‌ ముగింపు నాటికి 99.97 కోట్ల టెలికం ఖాతాదార్లు నమోదయ్యారని టెలికం రెగ్యూలేటరీ అథారిటీ ఆఫ్‌ ఇండియా (ట్రారు) వెల్లడించింది. మార్చి ముగింపు నాటికి 99.64 కోట్ల ఖాతాదార్లున్నారు. ఏప్రిల్‌ 2015 నాటికి పట్టణ ప్రాంతాల్లో వినియోగదారుల సంఖ్య 58.01 కోట్లు, గ్రామీణ ప్రాంతాల్లో 41.95 కోట్లకు చేరారు. గత ఏప్రిల్‌ ముగింపు నాటికి వైర్‌లెస్‌ వినియోగదారుల సంఖ్య 97.33 కోట్లు, వైర్‌లైన్‌ ఖాతాదార్ల సంఖ్య 2.63 కోట్లుగా ఉంది. గత ఏప్రిల్‌లో 31 లక్షల మంది మొబైల్‌ నెంబర్‌ పొర్టిబిలిటీకి దరఖాస్తు చేసుకున్నారు.
మీ స్నేహితులకు రికమెండ్ చెయ్యండి